CELEX: E2010J0005
Language: et
Date: 2010-12-17 00:00:00
Title: Otsus, 17. detsember 2010 , kohtuasjas E-5/10 – Dr Joachim Kottke vs. Präsidial Anstalt ja Sweetyle Stiftung (Kohtukulude tagamine riiklikes kohtutes – diskrimineerimine – EMP lepingu artikkel 4 – põhjendamine)

|

Otsus, 17. detsember 2010 , kohtuasjas E-5/10 – Dr Joachim Kottke vs. Präsidial Anstalt ja Sweetyle Stiftung (Kohtukulude tagamine riiklikes kohtutes – diskrimineerimine – EMP lepingu artikkel 4 – põhjendamine)  

Euroopa Liidu Teataja C 148 , 19/05/2011 Lk 0006 - 0006

		Otsus,17. detsember 2010,kohtuasjas E-5/10Dr Joachim Kottke vs. Präsidial Anstalt ja Sweetyle Stiftung(Kohtukulude tagamine riiklikes kohtutes – diskrimineerimine – EMP lepingu artikkel 4 – põhjendamine)2011/C 148/06Kohtuasjas E-5/10, dr Joachim Kottke vs. Präsidial Anstalt ja Sweetyle Stiftung, on vürstlik apellatsioonikohus (Fürstliches Obergericht, Liechtenstein) esitanud kohtule järelevalveameti ja kohtu asutamise kohta sõlmitud EFTA riikide lepingu artikli 34 alusel TAOTLUSE seoses Euroopa Majanduspiirkonna lepingu artikli 4 tõlgendamisega. Kohus koosseisus esimees Carl Baudenbacher, ettekandev kohtunik Thorgeir Örlygsson ja kohtunik Henrik Bull tegi 17. detsembril 2010 otsuse, mille resolutiivosa on järgmine:1. Riiklikes õigusaktides sisalduv säte, mille kohaselt mitteresidendist hageja peab andma tsiviilkohtumenetluses kohtukulude tagatise, samas kui residendist hagejate suhtes sellist nõuet ei kohaldata, kujutab endast kaudset diskrimineerimist EMP lepingu artikli 4 tähenduses.2. Selleks et põhjendada sellist diskrimineerimist avaliku huvi eesmärkidega, peab riiklikes õigusaktides sisalduv säte olema selliste eesmärkide saavutamiseks vajalik ja eesmärkide saavutamisega proportsionaalne.3. Viimane tingimus ei ole täidetud juhul, kui hageja alalise elukoha riik kiidab kulusid käsitleva otsuse täitmise heaks kas lepinguliste kohustuste alusel või ühepoolselt.4. Ka muudel juhtudel ei tohi tagatise andmist nõuda viisil, mis võib ebaproportsionaalselt mõjutada mitteresidendist hageja võimet alustada kohtumenetlust. Eelkõige tähendab see, et tagatist ei tohi nõuda summas, mis ei ole proportsionaalne kostja kantavate eeldatavate kuludega, mis on põhjendamatult suur või mis tuleb maksta väga lühikese ajavahemiku jooksul. Olulised tegurid on ka nõutava tagatise laad, tagatise nõudmist põhjustanud asjaolud ning see, kas hagejal on õigus saada õigusabi.5. Riiklik kohus otsustab iga konkreetse juhtumi puhul eraldi, kas tagatise nõudmine on põhjendatud.--------------------------------------------------